Uznesenie Súdneho dvora (šiesta komora) zo 7. marca 2013 (návrh na začatie prejudiciálneho konania, ktorý podal Rechtbank van Koophandel te Gent - Belgicko) - Euronics Belgium CVBA/Kamera Express BV, Kamera Express Belgium BVBA
(vec C-343/12)
(Článok 99 rokovacieho poriadku - Smernica 2005/29/ES - Vnútroštátny právna úprava, ktorá všeobecne zakazuje ponúkať na predaj alebo predávať tovar so stratou)
Jazyk konania: holandčina
Vnútroštátny súd, ktorý podal návrh na začatie prejudiciálneho konania
Rechtbank van Koophandel te Gent
Účastníci konania
Žalobkyňa: Euronics Belgium CVBA
Žalované: Kamera Express BV, Kamera Express Belgium BVBA
Predmet veci
Návrh na začatie prejudiciálneho konania - Rechtbank van Koophandel te Gent - Belgicko - Výklad smernice Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu, a ktorou sa mení a dopĺňa smernica Rady 84/450/EHS, smernice Európskeho parlamentu a Rady 97/7/ES, 98/27/ES a 2002/65/ES a nariadenie Európskeho parlamentu a Rady (ES) č. 2006/2004 ("smernica o nekalých obchodných praktikách") (Ú. v. EÚ L 149, s. 22) - Vnútroštátna právna úprava, ktorá stanovuje všeobecný bezpodmienečný zákaz predaja so stratou a je zameraná okrem iného na ochranu záujmov spotrebiteľov - Zlučiteľnosť so smernicou 2005/29
Výrok
Smernica Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu, a ktorou sa mení a dopĺňa smernica Rady 84/450/EHS, smernice Európskeho parlamentu a Rady 97/7/ES, 98/27/ES a 2002/65/ES a nariadenie Európskeho parlamentu a Rady (ES) č. 2006/2004 ("smernica o nekalých obchodných praktikách") (Ú. v. EÚ L 149, s. 22) sa má vykladať v tom zmysle, že bráni takej vnútroštátnej právnej úprave, o akú ide vo veci samej, ktorá stanovuje všeobecný zákaz ponúkať na predaj alebo predávať tovar so stratou, ak toto ustanovenie sleduje účel ochrany spotrebiteľov.
____________
1 - Ú. v. EÚ C 303, 6.10.2012.